
Fondita en 19909; Enretigita en 1997 la 24-a jaro http://www.elerno.cn/penseo/penlisto.htm 
el la surgrimpemo de mia infaneco 
manĝante florojn... 

ipomoeajn... 


bluaj tintiletoj 





el dolĉa bongusto... 


abolitaj estas ĉiuj vojoj; 


la piedoj iras en la feraj pugnoj. aŭ rubusoj... 
la senforma reto pli grandas ol kosmo. grimpante la arbon, 
fiŝoj ne povas ne sin manĝi. sukero, akvo... 


tro da grenoj igas buŝojn morti pro malsato. 


filantropioj kiel vermoj prosperas en suno, ludante kun koto kukaĵojn, 
kie brulas la ostaro de la fratoj kaj fratinoj. saltante en la lagetoj... 
la flago el sango super la tombejo flirtas ĉiam. 
gloroj kaj revoj ofte skribiĝas en la ŝtonoj. la floroj... 
buĉu nin! elvokante la infanecon 
ni estas ŝafoj sentestikaj. feliĉa kaj malŝpara, 
bonzinoj loĝas en vilaojn de kristanoj, la iroj al la lernejo, 
ĥore kantante sutrojn por ke perfortantoj longe la jaroj de abundo, 
vivu. 
la pordoj estas ja ŝlositaj; la taskoj... 


semoj maturiĝu en la korto senpage vendita. 


la pordegejo... 


la koridoroj de mia lernejo 
multsonĝe mi vizitis, 


Mi revenis tien... 





antaŭen kaj al malantaŭen... 


Leieladonna (Meksikio) 


LUA TINTULETOJ 


Blua ĉielo 


la memoroj... 





verda kampo, 
arkoj... sunfloroj... 

2 
Mori (Usono) 
1. 
Ĉu 
Ĉu Dio 
kreis homon, 
aŭ homo 
kreis Dion? 


Mi ne scias tion, 
sed mi bone scias 
ke je l' nomo de Dio 
oni ofte faras 
FION ! 
2. 


Senhezite 


Se mi devas 
rompi koron 
de l' homo 
senmerite, 

aŭ rompi 
leĝon maljuste 
farite, 

mi tuj faros 

la duan, 


senhezite! 


Petro Palivoda (Ukrainio) 


Kompaso 


mi iras suden 

mi iras norden 

mi iras orienten 

mi iras okcidenten 
kaj ofte devojiĝas 
ĉar koro estas ja 
kompaso nefidinda 

Ke1o 


Mi revis, 

kiam estis infano, 

suprenflugi en la ĉielon, 

almenaŭ per aeroplano 

(aeroplano sin levas supren — 

kaj ĉiuj ne povantaj flugi: 

domoj, arboj kaj fostoj kaj tiel plu — 
iĝas tiom malgrandaj). 


Aeroplano sin levas supren — 

kaj ĉiuj ne povantaj flugi: 

domoj, arboj kaj fostoj kaj tiel plu 
kaj tiu, kiu ne revis, 

kiam estis infano, 

suprenflugi en la ĉielon, 


almenaŭ per aeroplano — 


iĝas tiom malgrandaj. 





Paŭlo Silas (Brazilo) 


NUTRI HOMAMASA 
FRENEZON 


Hitlera grandomanio flugpendas latente. 





Ĉu ĝin la sudotropika maro ensorbis? 
Ŝuldkont'”, dum cento da jaroj, pezas 
monumente. 


Profiton multepromesan oni distordis. 


Rezonkapablo bovgrega ilin plenregas. 
Ni hipnotigos per oscilanta piedpilko. 
En niaj vejnoj, Romana sango bolegas: 


Ni homamasojn forlogos per pano kaj cirko 

Por danci movoplenan ritmon priprogresan. 
Ŝajnigu politikpretecon konsciencan, 


Ĉar servon registaran Demokrati” kontraktis. 


Magiaj stadionoj pruvos la sukceson 


Al ĉiuj civitanoj, kiuj l' impostojn pagis. 


La mono-malŝparadon ili ja forgesos. 





Por ĉason prepari 

reĝo kavaliron sendis 
Paŭlo belulo 

ke hi inter abioj 

trovu paŝtejojn de cervoj 
kaŝejojn de ursoj 

padojn de aproj 

nestojn de perdrikoj, 
akvokirloj kie fiŝoj vivas. 
Juna kavaliro 

tra montaro vagis 
ekvidis lageton 

en ĝi junulinon. 

Li fiksrigardis ŝin, 
perdis sin, 

enamiĝis, 


forgesis devojn 

tempon, reĝon, 
dronis en ŝiajn okulojn 
kiel en ĉiel-senfinon, 
kiel en forgeson. 
Komence ŝi ektimis, 
poste forgesis 
vortojn de gepatroj 
ne rememoris 
ke ŝi estis nur en akvon vestita. 
Koro ŝia ektremis 
kaj poste kvazaŭ ĝi haltis, 
kaj okuloj renkontiĝis 
kaj enplektiĝis 
kiel ja deziroj 
kiujn ili ne direktis. 
Ekfloris amo. 

5 
Lin ebrigis ŝiaj lipoj, 
li enplektiĝis en ŝiajn orajn 
harojn, 
lin ĉarmigis lia brusto, 
varmigis sin 
kiam okulharoj-birdoj 
malfermis klarajn lagojn 
de ŝiaj okuloj. 
Milica, 
aminda junulino, 
kanto mia matena, 
dormokanto vespera, 
tago bela, 
al kareso promesita, 
feliĉo kaj forto miaj, 
pro vi mi emus 
batali kontraŭ gigantoj, 
por vi drakojn mi pereigus, 
antaŭ Vi genuous 
petante amon, 
belulino mia. 


Reĝo al batalo vokas min, 
eble min batalo englutos, 
rivero forportos, 

fajro bruligos, 


eble mi ne revenos 

por novan vivon krei, 
se tio okazos 

mi mortos 

kun via nomo 

je miaj lipoj, 

mia plej kara! 

Milica malkviete sonĝas: 
Alkreskis Lukovska rivero; 

en sovaĝbeston transformiĝis 
de monto al monto disvastiĝis, 
derompas arbaron, ruladas 
ŝtonojn, 

subfosas vojojn, 

detruas murojn, 

plena de branĉaro, radikoj, koto; 
kovras tutan valon, 

ĉion portas al nekonateco, 
renversiĝas en kota akvo 
kadavroj de bestoj kaj homoj, 
resonas valo kiel malsanulo, 
tremas pintoj de ĉirkaŭaj montoj, 
ruiniĝo de mondo, nova inundo, 
morto rulglitas tra valo. 

Ŝi — timigita birdo, 

ne povas moviĝi, 

ne povas ekkrii, 

sensone kriegas 


pro sia timo por Paŭlo. 





Iu montaro 


naskas fizotegiojn, 
monumenton al malĝojo, 

al mia larmo 

kaj al larmoj de ĉiu junulino 


kiu malsanas 

pro amo nefarita. 
Koron al mi ŝtonigis malĝojo 
mi estu fago en ŝtono 
kaj ŝtono 

ploru anstataŭ mi 

kaj miaj larmoj fluu 
ne kiel rivero, 

ne kiel ŝpruco, 

estu akvofalo: 

guto post guto, 

ĝemo post ĝemo, 
malĝojo post malĝojo, 
plorĝemo post plorĝemo, 
larmo post larmo, 

ili rakontu 

al montaro malĝojon. 
Guto post guto 

el ŝtono 

tagon post tago, 

jaron post jaro, 
Jarcenton post Jarcento 
ŝtono ploradu 

per malĝojo junulina 


per malĝojo de perdita amo. 


Oni diras ke junulino 
en sian malbenon 
enteksas forton de Tero. 
Malbeno ŝia estas 

peza kiel montaro, 

forta kiel naturo, 
detruiga kiel inundo, 
varmega kiel Suno, 
senkompata kiel destino, 
konstanta kiel tempo, 
neevitebla kiel maljuneco. 
= x = 

Malbenitaj estu vi 
kiuj forrabis lin! 


Atingu vin miaj malbenoj 
pro lipoj nekisitaj, 

pro haroj netaŭzitaj, 

pro brusto netuŝita, 


pro sonĝoj neforsonĝitaj, 


pro revoj nefantaziitaj, 

pro malpacoj subpremitaj, 

pro infanoj nenaskitaj, 

pro aŭroroj neĝisatenditaj, 

pro padoj netransiritaj, 

pro junaĝo netravivita 

pro ludoj neforluditaj 

kaj deziroj neplenumitaj. 

Atingu vin mia malbeno; 

vi ne sciu pri amo, 

oni memoru vin laŭ malbono, 

fremda sango 

Je via sojlo ekbolu, 

viaj prebendoj herbe kovriĝu, 

viajn palacojn kaŝu rubuso, 

ke via spuro ne restu, 

ke filo mortigu patron, 

kaj frato mortigu fraton, 

kaj ke ili neniam 

estu kontentaj. 

Malbeno ĉi tiu 

en mi maturiĝis, en mi estas 
matura, 

de mi al ŝtono donacita. 

Se aŭtuno ploras per pluvoj 

se Tero ploras per fontoj, 

tiam ja ŝtono ekploru 


je mia nomo. 





Ĝemadio (Germanujo) 


ĜGriz 
La lumoj silentaj, el turoj vidate, 


briletas en nokto kontraste. 


Obskuras ĉielo, de l” sun” forlasate, 

sed lumoj de l' urb” helas vaste. 


Kaj turoj betonaj kaj vitraj kaj feraj 
la nigron ĉielan pikadas. 
En ĉi-tiuj turoj altecmalmoderaj 


la homoj ĝs nokt' laboradas. 


Vaporon plej grizan en la atmosferon 
alblovas la mondo de l' homoj. 
Kaj tute samtempe la ter-biosferon 


detruas la ĉef-ekonomoj. 


Nur unu arbet” en la urbo nun verdas, 
kaj jam la unuajn foliojn ĝi perdas. 
Pri tio la mondo de l hom” ne avertas, 


do ĉiam konsciu: Futuro ne certas. 


Siv Burell (Sedio) 

Mi protestas kontraŭ ĉio: 


la eterna pluvado 

la sanstato de kamerado 

la dura vento 

mia malbona sento 

ke folioj abundas sur nia korto 


ke mankas al mi forto 


Se ĉiam estus ja sunlum' 
kaj rido kaj ankaŭ ŝercum' 
ĉu ni tute do komprenis 


la feliĉon, kiu venis? 


Eble donas suferad” 
humilecon pri traktad” 
de kunvivantoj kaj medi” 


revenu la feliĉ” al vi ! 


Lasu la protestojn 


aranĝu ĝojajn festojn! 

Jacques Prĉvert (1900-1977) 


JE KAZARDO 





Tremalfrue mi lernis ami la birdojn 
tion mi iom bedaŭras 

sed nun ĉio glatiĝis 

ni interkompreniĝis 

ili ne zorgas pri mi 

mi ne zorgas pri ili 

mi ilin rigardas 

mi ilin lasas 


ĉiuj birdoj klopodas kiel eble plej bone 





ili donas ekzemplon. 

Ne ekzemplon, kiel ekzemple Sinjoro Fortreso, 
kiu tiom rimarkinde kuraĝece kondutis 
dummilite aŭ ekzemplo de malgranda Paŭlo, 
kiu estis tiom malriĉa kaj tiom bela kaj tiom 
honesta cetere kaj kiu iĝis poste la granda 
Paŭlo tiom riĉa kaj tiom maljuna tiom 
honorinda kaj malbela kaj tiom avara kaj tiom 
bonfaremula kaj tiom pia. 

aŭ ekzemple tiu maljuna servistino, kiu havis 
vivon kaj morton ekzemplodonajn neniam 
ioman ajn diskuto ne tiom ! la ungo kiun oni 
klakigas sur dentoj neniu diskuto kun la 
Sinjoro aŭ la Signorino pri tiu abomeninda 
afero de la salajroj 

ne 

la birdoj donas ekzemplon 

la indan ekzemplon 

la ekzemplo de la birdoj 

birdoekzemplo 

ekzemplo la plumoj flugiloj flugado de la 


birdoj 

ekzemplo la nesto vojaĝoj kaj kantoj de la 
birdoj 

ekzemplo la beleco de la birdoj 

ekzemplo la koro de la birdoj 

lumo de la birdoj 

Elfrancigis 


Roland Platteau (Francio) 


Ĉineske 


Vejdo (Ĉinujo) 


Vojaĝo al Tajvano 


—laŭ ĉinesko Sopir-al-sudo“ 





1. Al longe sopirata loko 
trans la mar” 
mi suriris jam 
la teron nekonatan 
sed intiman kun viv-gam” 


sen ajna malam” 


[' insulo 

kun bela pejzaĝ” 
riĉas kaj fruktodonas 
invitas al la vojaĝ' 


al sia miraĝ' 


finfine 

jen plenumis mi 

la sopiron delongan 
kune kun la famili” 


por vizit' al ĝi 


2. Yehliu geologia parko 
ĉemare 

groteskaj ŝtonoj 

alloge punktas dise 

kun laŭtaj ondaj sonoj 

turistoj 

kriadas kun mir' 
vete fotiĝas kune 
pro marpejzaĝa altir” 


aŭ gapa admir” 


spektaklon 

kreas la natur” 

homoj ĝuas kaj spektas 
ĝoje kun granda plezur” 


des pli kun kor-pur” 


3. Malnova rezidejo de Ĝjang 
Kaj-ŝek 

la gravul' 

jam forlasis for 

nur dom' ankoraŭ restas 

oni pri lia labor” 


kalkulas en kor” 


loĝejo 
okcident-stila 

sidas en bela medi” 
kun kvieto trankvila 


sunlumo brila 


la bosko 

plenas en ĝarden” 
je mirigaj sekretoj 
delikata pensfaden” 
skrupulo kaj ĝen” 


4. Moderna templo 

jen staras 

domeg” impona 

la trideksep-etaĝa 

kun tegmentpinto krona 


tintil” belsona 
la templo 
tute malsame 


kiel tiuj antikvaj 

ŝanĝiĝis multe jame 


ja monde fame 


ne flirtas 

fumo incensa 

pro media protekto 
nur vizitfluo densa 


preĝado mensa 


5. Lun-suna lago 

ja vasta 

spac” de akvaro 
glimas per rulaj ondoj 
sub ĉiela blu-klaro 


natura raro 


nutritas 

ŝi per la lumo 

suna kaj luna vere 
vivanta en brakumo 


de nebul-fumo 


navedas 

jaktoj leĝere 
glitante sur arĝento 
kun turistoj fiere 


ĝoje libere 


ravite 

huraas ĥore 

turistoj jen plenĝorĝe 
foj-refoje fervore 


tre bonhumore 


6. Monto Al 
prosperas 

la verda mondo 

la ĉielon dividas 

arboj per tranĉa tondo 


sur alta monto 


sporade 
penetras lumo 


tra foliaro densa 


vibranta kiel plumo 


kun venta zumo 


enspiras 

homoj profunde 
oksigenon puregan 
tra la nazo abunde 


rundo-post-runde 


7. Sud-pinto de la insulo 


senĉese 

blovadas vento 
ŝancelante turistojn 
plorante kun lamento 


sufoka sento 


leviĝas 

ondoj en maro 

siblas herboj ĉeborde 
arboj kurbas kun knaro 


preskaŭ sen staro 


sin sentas 

oni komforte 

sub pelado de vento 
sed volvas vestojn forte 


stumblas laŭsorte 


8. Kanjono Taroko 
langvore 

fluas la river” 

inter montoj apikaj 
saltas trans rok-barier” 
fole kun liber” 


surkape 

pendas danĝeraj 
minacantaj rokmuroj 
kun ŝtonglitoj misteraj 
kaj faloj teraj 


turistoj 
ĉiu kun helmet” 
kontraŭ ebla akcident' 

iras per singarda tret' 


kun kor-malkviet' 


9. Pluvo en Tajpei 
tre ofte 

pluvas senĉese 
piedantoj kunportas 
ombrelon ja necese 


—tre interese 


sed tie 

la pluv” ne ĝenas 

se vi sub dom-arkado 
aĉetas kaj promenas 


ĉar arkoj ĉenas 


la pluvon 

ĝuas kun plezur” 

oni nepoluitan 

en pluvo-evita kur” 

kun paŝa murmur” 
“Sopir-al-sudo (ĉine: Yijiangnan): ĉina fiksforma 
poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Senad Guraziu 





(Kosova verkisto) 


La vespero havis ion vintrecan en si mem, tion 





Zgjim ne komprenis sed li havis ian senton 
kvazaŭ tio estis vespero du-tri tagojn antaŭ 
Kristnasko, vespero kun neĝoflokoj ie en 
Birmingamo, de kie li venis. Pasis jam 7-8 
jaroj ke li vivas tie. Tamen ne, tio estis freŝa 
septembra vespero, ordinara Priŝtina vespero. 
Bazite sur la mesaĝoj de Zana, tio estis la dua 
tago je freŝeco post kelkaj monatoj da sekeco 


kaj varmego. 

Fakte, la Kosova ĉefurbo, asfiksite pro betono, 
estis same tiel asfiksite de pulvoro. Simile al 
la semajno antaŭe, al la monato pli frue. 
Tamen pluvetis- laŭ Zana. Ne mencio pri la 
pluvo post tiom da monatoj plene de varmego 
povus konsideriĝi kiel ia falsigo..aaŭ klara 
mensogo de ĉi tiu rakonto. 

La butiko kie ili alvenis ne estis speciale por la 
ŝuoj. Mem Zgjim ne certis ĉu ĝi poVus nomiĝi 
“butiko”, la Jumbo-butiko, la 
ega-super-butiko...la €— ĉina malplenigita 
fabriko transformiĝinte al butiko por ĉiuj varoj 
kune de Rumanio, Ĉinio, Bulgario, 
Turkio...Ĉiuj markoj “nemerkataj” je la stilo 
laŭĉina arigitaj en unu loko. 

La plej granda butiko de la postmilita Eŭropo 
por konfortaj ŝuoj, kvankam tie oni vendis ne 
nur ŝuojn. Iun pli grandan, samkiel iun butiko- 
deponejon sen randoj, li neniam estis vidinta 
dum sia vivo. 

Pli da spaco ne postulas eĉ la foiro de 
Frankfurto, nek iu Aero-Montrejo en Parizo, 
nek mem “ la seksoludiloj” en la foiro de 
Londono, Amsterdamo, Tokio- li pripensis 
ridetante dum li rigardadis la longajn ŝrankojn 
senlimajn de la butiko. 

La trafiko estis same asfiksita, kelkaj paŝoj 
ankaŭ la ĥaoso de la urba kolono reflektiĝis 
denove sur la vitroj, kvazaŭ denove tiu 
enuigita virino de la preterpasanta aŭto 
malrektiĝis sur ties vitro. Sed al Zgjim plaĉis 
“la malrapideco”, li neniom ĉagreniĝis pro la 
trafiko, ĉar tiuj momentoj ĉiam pli multe 
elektriziĝis per sia romantikeco, profumo. 

Li eĉ ne atentis pri io alia ekstere. La tuta lia 
mondo, fizike, anime kaj mense estis tie en la 
aŭtovesto. La muziko estis ne nur konsolo por 
la trafikdenseco kaj pro fakto ke la aŭtoj estis 
degenerintaj kiel la konfuzitaj testudoj de la 
parko en Germio, la muziko samtiel estis ia 
trankviligilo de iliaj sentoj. 

Zana mem provis kelkfoje trovi ion pli 
Lastan tuŝinte la 


“agrablan”. fojon, 


butonojn..ŝi signogestis ankaŭ al li ke finfine 

estis kontenta pro la melodio. Nek ŝi estis 
streĉita, kontraŭe, tre rilaksita. Aspektis kiel 
iom malpeza, kiel kotona bela masko, kiel 
Barbi-pupo sidanta ne tie en la sidloko sed 
suspende en la aero. Fojfoje ridetis, per unu 
mano sur la stirilo kaj la alian ŝi enigis inter 
liaj manplatoj, rigardis lin kaj donacis la tutan 
rideton nur al li. 
Tion ŝi diris per la plej dolĉaj okuloj de la 
mondo, per la plej belaj kiujn Zgjim estis iam 
vidinta. 

kopok 
Tiun vesperon, Zana aĉetis por li la adiaŭajn 
ŝuojn, aŭ pli precize, ili aĉetis kune. Ŝi 
preskaŭ insistis, kvazaŭ tiom multe estis 
entuziasmigita por aĉeti ŝuojn por li. Zgjim 
apenaŭ povis kontraŭstari al iu kiel Zana, kiel 
oni povus kontraŭstari la esprimaĵon de ŝia 
vizaĝo. Tiun vizaĝon kiu kvazaŭ lumigis kaj 
plenbriligis la tutan ties estaĵon. 
Al Zgjim tio ŝajnis anĝela vizaĝo sur la 
pentraĵoj, pura, hela, varma. Ne ŝajnis tiel nur 
ĉar li amis ŝin, nur ĉar li sentis pri ŝi. Laŭ li, 
ŝia rideto iel tiel donis lumon ankaŭ al la vojo 
antaŭen, eble pli ol la aŭtoprojektiloj. Ŝi mem 
estis tia, simple pro naturo estis bela estaĵo, 
freŝa, satigita je dolĉeco. 
Ŝia voĉo, la varmeco de la rideto tenis lin, 
ekde tagoj, “ebriita”, neniel mensklara. 
Sed mun la dolĉa voĉo sorĉigis ŝin 
eksterordinare kaj la sonoj de “La sekreta 
ĝardeno” elektitaj de ŝi, kvazaŭ retroiris 
surfone por ke profunde rifuĝu ie en la 
malnovaj ŝuoj survestitaj, aĉetitaj antaŭ du 
monatoj. Post kelkaj momentoj, oni donacus 
novajn ŝuojn, kiujn li bone sciis ke estos la 
adiaŭaj ŝuoj. 
Tamen Zana ne sciis ĉi tiun detalon. 
Kaj kun la ĉagreno ĝisrande maskita, li ĵuris 
ke survestus ilin ĝuste tiun tagon de la ekiro, 
tagon de la adiaŭo, kvankam la precizan tagon 
ne sciis. Li sciis ke sin disigus de kelkiu multe 
amata de li, por kiu li eĉ mortus. La tutan 


vivon li ekspektis renkonti ŝin, li povus morti 

en kiu ajn tempo por ŝi. Tiom li sciis nun, 
kaj kvazaŭ ne volis scii ion pli. 

Sed li sciis ankaŭ ke neniam rilatus kun ŝi eble 
serioze. Zgjim kredis en la amo, kredis tre 
multe. La pasinto de Zana, tion kvazaŭ igis 
neebla. Kvazaŭ io estis stampinta ĉe li ke tio 
simple “ kredis al nenio”, kvazaŭ io el ŝia 
sonĝo estis balanciĝinta iamtempe, estis 
malaperinta. Ne sentis ŝi pri serioza rilato 
krom la bedaŭro. Li tion sciis, eĉ sentis, bone 
komprenis. 

Zana havis vundiĝintan koron du-tri fojojn kaj 
apenaŭ “aŭdacis” ekpensi pri la amo, tio 
kvazaŭ terurigis. Zgjim estis aŭdinta ĉiujn ties 
“historiojn”, nun estis nur bonsortulo por 
ricevi la ŝuojn. Estis bonsortulo ekĝui dum 
kelkaj tagoj la profumon kaj la varmecon ŝian. 
Ŝi farus ĉion por li, donacus ĉion dum kelkaj 
tagoj, kaj eĉ la “koron”. Ne nur ĉar mem ŝi 
nenion perdus, sed ankaŭ ĉar ŝi eksentis iom 
da bedaŭro, ŝi konis koron de l. 

Zana simple estis manipulinta “iom” per liaj 
sentoj. Estis manipulinta ankaŭ lin, samkiel 
ankaŭ sin, ne volante vundigi- aŭ, ne pensante 
bone ke ŝi povus vundigi. Volis ekhavi la 
vivon kiel ŝi perceptis ĝin, plenigi ĝin per 
travivaĵoj kiuj estis ne eblaj kiam ne estis 
“libera”. Por ŝi ĉio estis tiel kiel estis, fluaĵo 
de la vivorivero. 

La konatiĝo kun Zgjim estis samtiel ia 
“someramo”, spontanea aventuro, “por 
plezuro” kiel ofte diradis ĉi tiun esprimaĵon en 
la konversacioj, rilate al ĉio. 

Lastajn monatojn ŝi estis elvolvinta kelkajn 
siajn revojn al li. Parolis longe pri siaj disfaloj 
kaj nesorteco. Aŭ pli ĝuste: parolis pri ĉio, pri 
miliono da sekretoj. Eĉ ankaŭ pri la plej 
kaŝitaĵojn de sia koro, krom du-aŭ tri kozoj 
silentigitaj. Ekzemple, ŝi ne rivelis la motivon 
de la “riĉeco”, kiu nun estis la centra moviga 
forto de sia amo. 

Rivelis nek la fakton ke li ne estis la sola 
pormomente “amikeca rilato”. Do, la ĉefajn 


kozojn ŝi ja ne menciintis. Ne ĉar Zgjim estis 

naivulo, sed post longaj monatoj de interŝanĝo 
de sekretoj ankaŭ Zana havis okazon ekkoni 
lan koron. Tiumomente, rememoris pri 
maljunulino de “Titaniko” de James Cameron, 
la tuta filmo fakte estis ia konfeso de la bela 
protagonistino, nun en profunda maljuneco, 
surborde de la esplora ŝipo. Rememoris pri 
ŝiaj vortoj, “ la koro de la virino similas al 
oceano plene de sekretoj, sennombraj sekretoj 
kaŝitaj en ties koro”. 

Plimalpli, por Zgjim ĉio estis klarigite. 
Ekzistis nur iom da diferenco inter la realaĵoj 
kaj iliaj mondkonceptoj, li apenaŭ havis 
motivojn nek kondiĉojn, li povis ami ankaŭ 
tiel envane, senpostuleme. 

Tiel kiel iris la aferoj, li simple devus 
kontentiĝi je tiome, pluresti amikoj..sed ankaŭ 
“amikoj” dividantaj la sekretojn kaj 
plezuraĵojn, kiun ajn sekreton. Kial ne eĉ pli 
ol tiom, se bezonate. Laŭ Zana tio estis 
amikeco kaj “ameco” moderna, kune. Io, ke se 
vi havas liberon kaj ne ekzistas rezono por 
plipretendi, ne estas malebla. 

Zana, en multaj aferoj, kvazaŭ estis “erare 
influita” de serialoj je tipo “Sekso kaj la urbo”. 
Kvankam ne estis tiel, Zgjim simple maĉadis 
tion en sia kapo. Se oni paraleligus la 
“antaŭenirintan feminismon” de Novjorka 
libera virino al la kliŝeoj de la “Moderna 
Familio”, eble oni akirus la Priŝtinan version 
de la “Sekso kaj la urbo”, kaj kial ne, ankaŭ 
Tirana-n version. Nin ŝajnigus ke “la libero” 
neniel estis malrektiĝinta en ŝiaj revoj, kaj nek 
“reflektita” malbone en la realo de la Kosova 
metropolo. Ĝiaj standardoj koincidus finfine 
al la “idealistiko”, al la Novjorka utopismo pri 
la etikoj altruditaj de la “eliteca aristokratio”, 
ĉar ĉio absorbiĝas aŭ falas en la centran 
standardon de la naturo mem- de la porekzista 
milito. 

La naturo kaj la elituloj de la okcidenta 
avangardo, certe, ekiras de la samaj premisoj. 
Ekzemple, en la Naturo, ĉio diktita de ĝiaj 


leĝoj konsistas en tio, kiel atingi la statuson de 

la “leonino” aŭ “leono”, poste oni povas 
piedpremi ĉiujn normojn kaj leĝojn de la 
ekosistemo, povas ilin neglegti, 
redizajni..eksperimenti laŭplaĉe kaj laŭ kiu ajn 
ideo en la kapoj de la leoneca elito. La 
aristokrata elito kreas modernan homon en 
Novjorko, Parizo, Londono, Tokio..modernan 
homon kiel ni konas, kiel ĝi prezentiĝas en la 
serialoj, en la filmoj de Holivudo, en la 
romanoj, reklamoj en miliono da revuoj de la 
mondo. 

Kreas ĝin diktante la normojn, etikojn, emojn, 
politikojn, kulturon, modon kaj ĉion, milionon 
da kozoj, sennombre da kozoj. Ankaŭ la 
“Moderna Familio” kaj kiu ajn versio plej 
antaŭenirinta el la Priŝtina morgaŭo, la samon 
faras, kompreneble laŭ Kosova “rimeno kaj 
poŝo” koncerne la antaŭenirojn. La samon 
faras ankaŭ Top Channel per ties 
neoriginaleco (estu eĉ la unuaj en ĝia klaso 
kiel kopiulo) per mil kaj unu kopiaĵoj, “luaĵoj” 
kaj plagiataĵoj. Tamen ne nur ili, la leganto 
mem analizu iom pli profunde mem la nomon 
TV-Klan kaj tuj klariĝos, ne bezonante pluen 
analizi. La samon faras Arjan Ĉani per sia 
“Libera Zono” elsarkante la vojon al la eliteca 
junularo, hardante ties modernajn 
“standardojn”. Tiel agas ankaŭ MTV je nivelo 
tuteŭropeca ekde la jaroj 90...se mi ne eraras 
pri ilia iniciato. 

Tiel diktas la reguloj de kiu ajn antaŭenirinta 
socio, same en Parizo, en Priŝtina, en 
Birmingamo. Je vortokaze, estus absurda se 
tio koncernus al la montaranoj de Qyqalla, aŭ 
malriĉuloj tie kie bojas la hundoj de Rezalla, 
ke oni proponu ideojn al la Priŝtina leoneca 
elito..Aŭ el la kotplenaj getooj de Tirana, 
kelkiu kiel virkoko vendu penserojn kvazaŭ 
kaprofekaĵon de la kooperativo de Llakatundo 
al la eltuloj de Bloko-kvartalo, bah, 
sensensaĵo! 

Zgjim apenaŭ estis “ŝokigite” de iu ajn detalo 
de la kono pri la realo, nek de la kozosekvado 


koncerne lian romancon, sed ĉiam pli, tagon 

post tago, li sentis sin trafite de abrupta doloro. 
Kvazaŭ li estis konvinkite ke neniam eskapus 
al sia nesorteco. Iumomente, kiam Zana estis 
rakontante ion vespermangante ie en ĉirkaŭĵjo, 
preskaŭ eksterurbe, ekvolis alparoli ironie ke 
li konsideris bona ke ankaŭ Priŝtina moderna 
finfine estas 


virino supermodernigita 


ĉirkaŭbrakinte la plejn antaŭenirintaj 
standardojn 
Okcidento). 


Kial ankaŭ la 


ĝe devemo de elitoj de 
albana socio ne havu 
standardojn, kial ĝi ne estu armeo de 
“socio-klonoj”, produkto de la moderna elito. 
Kial ne havu ankaŭ Priŝtina sian version de la 
“Sekso kaj la urbo”, poste ankaŭ Tirana, kial 
postrestantu Tirana urbanoj. 
Sed li bone sciis ke tio estis frenezaĵo 
alveninta el la surfaco pro lia ĉagreno, pro lia 
enuo. Sciis ke tio estis simple purega 
frenezaĵo sia. 
Li ne volus vundi ŝin iam ajn, neniel, pro 
nenio en ĉi tiu mondo, tial ankaŭ apenaŭ 
eldiru iun vorton pro kio ŝi eksentus sin 
malbone. Ankaŭ ŝi estis dirinta la samon 
koncerne la “vundiĝon”. Li envere estis 
sentinta la bedaŭron en ŝia ĉirkaubrako kaj, 
ekde tiu momento, kvazaŭ ekamis ŝin pli. 
Amis tiel kiel ŝi estis, kun ĉiuj ŝiaj konceptoj 
kaj skizoj pri la mondo, ekamus eble la tutan 
vivon. Eĉ li kvazaŭ provis malpezigi ŝian 
konscion dirante: “se mi vundiĝos, tio okazos 
ĉar mi estos vundinta min mem, via afero tute 
ne estas malfrua, kontraŭe..kaj estas tre 
dankema por tio, neniu devigos nin 
korturmentiĝi kaj ĉirkaŭ ĝi, ni mem devas 
kontroli nian mondon de sentimentoj, la revoj 
estas ja revoj, la realo apenaŭ povas esti 
fabuleca, tiel ni ne estas infanoj kaj nek 
Disnilando, aŭ ne...”. 

kopok 
Li elreviĝis kaj rivelis ke nenio estis revo, 
estis nur li konfuzita, kuntirita pro la doloro. 
Restadis tiel tutan antaŭtagon, meditadis 


kuŝante. Havis la trankvilon, solecon, aromon 

de la floroj de la balkono kaj larmojn...ĝis ŝi 
revenu. Iom sin etendis eksteren en la balkono, 
kie li envere vidis la sekiĝantajn ŝuojn. 

Lia menso iris al Vlora kaj sia patrino, ĉe 
fratino Ujeza kaj decidis denove reveni en 
Vlora dum kelkaj tagoj. Kial do tia sorto trafis 
min!- li pripensadis kvazaŭ volus konsoli sin. 
Dum la foriro mi transpasos ankaŭ du-tri 
landojn kun la ŝuoj surpiede. Sed krom 
aeroporto de Rinas, mi ne sentas sekurecon 
alie. Ĉar tiu dedektilo ilia por la metalaĵoj ofte 
envane bruas. Kaj certe unu el tiuj knabinoj aŭ 
iu junulo tre ĝentile ordonos min senŝuiĝi, 
zorgeme surmetos la ŝuojn sur aparato sed mi 
apenaŭ rezignos de ili. 

Kiel infano kun larmiĝintaj okuloj li ĵuris ke 
konservos la ŝuojn tutan vivon. Ĵuris ke li 
zorgos pri ili, ankaŭ povus fari ion ajn kun ili. 
Ili jam estis la simbolecaj ŝuoj de sia amo. 
Kvazaŭ la ŝuoj transformiĝis al io pro kio li 
donacus volonte sian koron, plej belajn 
sentojn, donacus ĉion kion li havis, por kiuj li 
ĉirkaŭbrakis la solecon. Sed ne, ne bezonatos, 
la ŝuoj ekscios lian sakrificon, neniam 
postulos de li ion. 

Li «konservos ilin porĉiame em sia 
dormoĉambro, tie en Birmingamo. Eble en la 
plej malgranda muzeo de la mondo, muzeo 
kun ununura eksponaĵo trans la 
montrofenestro- ŝiajn adiaŭajn ŝuojn. Neniu 
ekscios, nur li kaj la ŝuoj, ke kio estis en sia 
koro. La lasta kozo petota de kelkiu estos ke, 
kiam li forpasos al la transa mondo, oni 
entombigu lin kune kun ili, survestite. 

Per tiome Zgjim estis konvinkite ke li neniun 
enuigos- tial sendube estos wununura sia 
demando, la lasta sia deziro. 

En tia stato estis alveninta Zgjim, al li la 
mondo ŝajnis rifuĝota porĉiame en la gorĝoj 
de tiuj ŝuoj, ŝajnis ke li postrestos soleca por 
la tuta vivo. Aliflanke, kvazaŭ li apenaŭ 
kontraŭus se li perdus la koron pro io inda, ŝi 
estis ĉio, pli ol unu revo. Zana estis la princino 
de siaj 


sonĝoj, sendepende de la 

cirkonstrancoj kaj la realo. Tiel li komprenis 
sian “mondon” de la amo, tiel li estis knedita 
en sia koro per revoj dumjare, tiel li kredis 
kun la tuta koro kaj rezono. 

Vespere forirante, li ne diris “Adiaŭ”..ne diris 
iun dolĉan vorton, lia voĉo estis premita pro 
doloro kaj malmoleco, nek li ĉirkaŭbrakis ŝin. 
Tiel blokita pro la doloro li ne sukcesis disiĝi 
dignece. Nek ŝi diris ion, stoikece trankvila 
kaj silenta, fiksita pro la bedaŭro, kondukis lin 
senlarme. Tamen Zgjim unuafoje esploris ke 
ŝia vizaĝo estis paliĝinta, ne plu aperis tiu 
dolĉa rideto, la anĝelaj okuloj ne plu havis 
brilon. Ĉu ŝi estis konsciiĝinta, kvazaŭ estis 
kompreninta iome ke “nevole” ŝi estis 
erarinta! 

“La virina koro similas al oceano plenplene 
de sekretoj...”, li apenaŭ povis ekscii tion. Sed 
io profunde en si diris ke “memkonsciiĝo” ŝia 
estis vera. Finfine li deziris ke estu tiel, 
kvankam nenio povus malfariĝi...neniam. 

